《张王臣以诸公骖字韵见贻即席奉次》
宋代·程洵

圜扉草色碧于衫，晏子何劳更解骖。剩喜文书清幕府，翻嗟宾客滞湖南。

迟回愧我非高士，邂逅因公尚剧谈。清夜论诗到山谷，棒头妙旨欲重参。

作者简介：程洵，字允夫，南宋婺源（今属江西省）人。为朱熹门人，潜心理学，是程朱学派的重要学者。孝宗淳熙十一年（1184）始出任衡阳主簿。十四年又暂代石鼓书院山长，以宣扬朱子张子之学为要务，一时“士友云集，登其门者，如出晦庵之门”（清康熙《衡州府志》）。在衡期间留有题咏石鼓诗若干首，旧志收录4首。曾为衡阳花药山杜（甫）黄（庭坚）二公祠作记，并编纂首部《石鼓书院志》（后散失）。后任卢陵录参，以伪学去官。著有《克斋集》。